Εγχειρίδιο χρήσης VAIO

Εργασία

# Σημειώσεις για την ανάκτηση

Πριν από την ανάκτηση του υπολογιστή σας VAIO, διαβάστε προσεκτικά τις ακόλουθες σημειώσεις.

## Σημαντικές σημειώσεις για την ανάκτηση

- Με την ανάκτηση του υπολογιστή σας VAIO, διαγράφονται όλα τα δεδομένα από την ενσωματωμένη συσκευή αποθήκευσης και όλες οι ρυθμίσεις επανέρχονται στις αρχικές εργοστασιακές τους τιμές. Βεβαιωθείτε ότι έχετε αντίγραφο ασφαλείας των πολύτιμων δεδομένων σας.
  Αν θέλετε να διατηρηθούν οι βασικές ρυθμίσεις και τα προσωπικά σας δεδομένα, εκτελέστε διαδικασία ανανέωσης του υπολογιστή. [Πληροφ.]

- Πριν από την ανάκτηση του υπολογιστή, αποσυνδέστε όλες τις περιφερειακές συσκευές από τον υπολογιστή σας VAIO εκτός από το καλώδιο τροφοδοσίας, το μετασχηματιστή εναλλασσόμενου ρεύματος ή τις συσκευές που απαιτούνται για την ανάκτηση.

- Το καλώδιο ρεύματος ή ο μετασχηματιστής εναλλασσόμενου ρεύματος πρέπει να παραμείνουν συνδεδεμένα στον υπολογιστή VAIO κατά τη διαδικασία της ανάκτησης.

- Μην διακόπτετε τη διαδικασία ανάκτησης έως ότου ολοκληρωθεί.

- Αν έχετε ξεχάσει τον κωδικό πρόσβασης και δεν μπορείτε να εκκινήσετε τη διαδικασία ανάκτησης, επικοινωνήστε με ένα εξουσιοδοτημένο κέντρο υποστήριξης/σέρβις της Sony για να τον ορίσετε εκ νέου. Θα επιβαρυνθείτε με χρέωση για τον εκ νέου ορισμό.

## Σημειώσεις για τις εφαρμογές

- Με την ανάκτηση του υπολογιστή VAIO, μπορείτε να επαναφέρετε μόνο τις προεγκατεστημένες εφαρμογές. Δεν είναι δυνατή η επαναφορά των εφαρμογών που έχετε εγκαταστήσει μόνοι σας ή των δεδομένων που έχετε δημιουργήσει μετά την αγορά. Επιπλέον, δεν είναι δυνατή η επαναφορά μόνο των Windows.

- Ορισμένες προεγκατεστημένες εφαρμογές περιλαμβάνουν επιλογές που επιτρέπουν στις εφαρμογές να εγκαθίστανται ή να απεγκαθίστανται από μόνες τους. Ωστόσο, αν χρησιμοποιηθούν αυτές οι επιλογές, ενδέχεται να μη λειτουργούν σωστά οι εφαρμογές στον υπολογιστή VAIO.

- Με την εγκατάσταση εφαρμογών για την τροποποίηση του μεγέθους των διαμερισμάτων ενδέχεται να απενεργοποιηθεί η ανάκτηση ή η δημιουργία δίσκων επαναφοράς. Για να το αποφύγετε αυτό, δημιουργήστε τους δίσκους επαναφοράς αμέσως μόλις ο υπολογιστής VAIO είναι έτοιμος προς χρήση. [Πληροφ.]

Σχετικό θέμα
Πληροφορίες για την ανάκτηση
Δημιουργία δίσκων επαναφοράς
Ανάκτηση από την περιοχή επαναφοράς
Ανάκτηση από τους δίσκους επαναφοράς