Εγχειρίδιο χρήσης VAIO

Εργασία

# Σύνδεση εξωτερικής οθόνης ή συσκευής προβολής

Μπορείτε να συνδέσετε μια εξωτερική οθόνη (για παράδειγμα μια οθόνη υπολογιστή ή μια συσκευή προβολής) στον υπολογιστή σας VAIO με ένα καλώδιο οθόνης (δεν παρέχεται).
Για περισσότερες πληροφορίες σχετικά με τον τρόπο εγκατάστασης και χρήσης, ανατρέξτε στο εγχειρίδιο της εξωτερικής σας οθόνης ή της συσκευής προβολής.

1. Συνδέστε το καλώδιο τροφοδοσίας (1) της εξωτερικής σας οθόνης ή της συσκευής προβολής σε ρευματοδότη εναλλασσόμενου ρεύματος (AC) και ενεργοποιήστε την.

1. Συνδέστε την εξωτερική οθόνη ή τη συσκευή προβολής στη θύρα οθόνης [Πληροφ.] του υπολογιστή σας VAIO (2) με καλώδιο οθόνης (3) (δεν παρέχεται).

1. Πατήστε αρκετές φορές τα πλήκτρα Fn+F7 για να επιλέξετε την εξωτερική οθόνη ή τη συσκευή προβολής και ύστερα πατήστε το πλήκτρο Enter. [Πληροφ.]

Η εικόνα της οθόνης του υπολογιστή προβάλλεται στην εξωτερική οθόνη ή στη συσκευή προβολής.

1. Αν είναι απαραίτητο, συνδέστε την εξωτερική οθόνη ή τη συσκευή προβολής στην υποδοχή ακουστικών του υπολογιστή σας VAIO (5) με καλώδιο ηχείων (4) (δεν παρέχεται).

Σημείωση

- Ορισμένες εξωτερικές οθόνες και συσκευές προβολής ενδέχεται να μην υποστηρίζουν κάποιες από τις αναλύσεις που μπορεί να χρησιμοποιήσει ο υπολογιστής VAIO. Αν η οθόνη του υπολογιστή σας δεν υποστηρίζει την επιλεγμένη ανάλυση, μειώστε τη ρύθμιση ανάλυσης του υπολογιστή [Πληροφ.].

Υπόδειξη

- Μπορείτε να παρουσιάσετε εικόνες στην εξωτερική σας οθόνη και στην τηλεόραση ταυτόχρονα χρησιμοποιώντας τη θύρα εξόδου HDMI και τη θύρα οθόνης του υπολογιστή σας VAIO.
  Για να παρουσιάσετε εικόνες, κάντε δεξί κλικ στην επιφάνεια εργασίας [Πληροφ.], επιλέξτε Ιδιότητες γραφικών και αλλάξτε τις ρυθμίσεις πολλαπλών οθονών στον πίνακα ελέγχου των γραφικών Intel.
  Για περισσότερες πληροφορίες, ανατρέξτε στο αρχείο βοήθειας των γραφικών Intel.

Σχετικό θέμα
Επιλογή καταστάσεων λειτουργίας οθόνης
Χρήση της λειτουργίας πολλαπλών οθονών
Σύνδεση τηλεόρασης με θύρα εισόδου HDMI