Εγχειρίδιο χρήσης VAIO

Εργασία

# Εισαγωγή/Αφαίρεση του "Memory Stick"

Μπορείτε να χρησιμοποιήσετε "Memory Stick" για να αποθηκεύσετε δεδομένα ή να μεταφέρετε εικόνες μεταξύ ψηφιακής κάμερας και του υπολογιστή σας VAIO. Για την εισαγωγή/αφαίρεση "Memory Stick", ακολουθήστε τα παρακάτω βήματα.

## Για εισαγωγή "Memory Stick"

1. Εντοπίστε την υποδοχή "Memory Stick".

Υπόδειξη

- Η υποδοχή "Memory Stick" στον υπολογιστή σας λειτουργεί και ως υποδοχή για κάρτες μνήμης SD.

1. Κρατήστε το "Memory Stick" [Πληροφ.] με το βέλος στραμμένο προς την υποδοχή και περάστε το προσεκτικά συρτά μέσα στην υποδοχή τόσο ώστε να κουμπώσει στη θέση του.

Το "Memory Stick" ανιχνεύεται αυτόματα από το σύστημά σας και στην οθόνη παρουσιάζονται τα περιεχόμενά του "Memory Stick"*. Αν δεν εμφανιστεί κάποιο παράθυρο στην επιφάνεια εργασίας, ανοίξτε το Υπολογιστής (Computer) [Πληροφ.] και κάντε διπλό κλικ στο εικονίδιο "Memory Stick"*.
* Το γράμμα της μονάδας για την υποδοχή "Memory Stick", π.χ. το E:, μπορεί να διαφέρει και εξαρτάται από τη διαμόρφωση του συστήματος του υπολογιστή σας VAIO.
Σημείωση

- Το εικονίδιο "Memory Stick" θα εμφανιστεί στο παράθυρο Υπολογιστής (Computer) [Πληροφ.] μετά την εισαγωγή του "Memory Stick" στην υποδοχή.

- Αν η εισαγωγή του "Memory Stick" δεν πραγματοποιείται εύκολα, αφαιρέστε το προσεκτικά και βεβαιωθείτε ότι το τοποθετείτε με τη σωστή κατεύθυνση. Κατά την εισαγωγή του "Memory Stick" στην υποδοχή, βεβαιωθείτε ότι το κρατάτε με το βέλος στραμμένο προς τη σωστή κατεύθυνση. Για να μην προκληθεί ζημιά στον υπολογιστή σας VAIO ή στο μέσο, μην πιέσετε με δύναμη το "Memory Stick" στην υποδοχή αν συναντήσετε αντίσταση.

Υπόδειξη

- Κατά την εισαγωγή του "Memory Stick" στην υποδοχή για πρώτη φορά, μπορεί να σας ζητηθεί να εγκαταστήσετε το πρόγραμμα οδήγησης. Αν σας ζητηθεί κάτι τέτοιο, ακολουθήστε τις οδηγίες που εμφανίζονται στην οθόνη για να εγκαταστήσετε το πρόγραμμα οδήγησης.

## Για αφαίρεση του "Memory Stick"

1. Εντοπίστε την υποδοχή "Memory Stick".

Υπόδειξη

- Η υποδοχή "Memory Stick" στον υπολογιστή σας λειτουργεί και ως υποδοχή για κάρτες μνήμης SD.

1. Ελέγξτε αν η ενδεικτική λυχνία πρόσβασης σε μέσα είναι σβηστή.

1. Σπρώξτε προς τα μέσα το "Memory Stick" προς την πλευρά του υπολογιστή σας VAIO και αφήστε το.

1. Τραβήξτε το "Memory Stick" έξω από την υποδοχή.

Σημείωση

- Μην αφαιρείτε το "Memory Stick" όσο είναι αναμμένη η ενδεικτική λυχνία πρόσβασης σε μέσα. Διαφορετικά, μπορεί να χαθούν δεδομένα. Η φόρτωση μεγάλου όγκου δεδομένων ενδέχεται να διαρκέσει αρκετή ώρα. Για το λόγο αυτό, προτού αφαιρέσετε το "Memory Stick", βεβαιωθείτε ότι η ενδεικτική λυχνία είναι σβηστή.

- Φροντίστε να αφαιρείτε πάντα προσεκτικά το "Memory Stick". Διαφορετικά, μπορεί να τιναχτεί έξω χωρίς να το περιμένετε.

Σχετικό θέμα
Πληροφορίες για την τεχνολογία "Memory Stick"
Συμβατό με "Memory Stick"
Διαμόρφωση "Memory Stick"
Σημειώσεις για τη χρήση "Memory Stick"