Εγχειρίδιο χρήσης VAIO

Στοιχεία αναφοράς

# Συμβατό με "Memory Stick"

Η υποδοχή "Memory Stick" στον υπολογιστή σας VAIO μπορεί να δεχτεί τα μεγέθη και τους τύπους μέσων που ακολουθούν:

- "Memory Stick Duo"

- "Memory Stick PRO Duo"

- "Memory Stick PRO-HG Duo"

- "Memory Stick Micro"

## Πληροφορίες για την τεχνολογία "MagicGate"

Η ονομασία "MagicGate" αφορά τεχνολογία προστασίας πνευματικών δικαιωμάτων που έχει αναπτυχθεί από τη Sony. Εκτελείται μία διαδικασία πιστοποίησης ταυτότητας ανάμεσα στη συσκευή που είναι συμβατή με το "MagicGate" και στο "Memory Stick", για να εξακριβωθεί αν μπορούν να αποθηκεύσουν και να αναπαράγουν σωστά δεδομένα και τα δεδομένα κρυπτογραφούνται. Πριν από την αναπαραγωγή των δεδομένων εκτελείται ξανά πιστοποίηση και μόνο όταν η ταυτότητά τους έχει πιστοποιηθεί σωστά τα δεδομένα αποκρυπτογραφούνται και αναπαράγονται. Τα δεδομένα με προστασία πνευματικών δικαιωμάτων μπορούν να αναπαραχθούν μόνο από πιστοποιημένες συσκευές.
Σημείωση

- Ο υπολογιστής σας VAIO υποστηρίζει μόνο "Memory Stick" μεγέθους Duo και όχι "Memory Stick" κανονικού μεγέθους.

- Προτού χρησιμοποιήσετε "Memory Stick Micro" ("M2"), φροντίστε να το τοποθετήσετε μέσα σε προσαρμογέα "M2" Duo. Αν τοποθετήσετε το μέσο απευθείας στην υποδοχή "Memory Stick Duo" χωρίς τον προσαρμογέα, ενδέχεται να μην μπορέσετε να το αφαιρέσετε από την υποδοχή.

- Ο υπολογιστής σας VAIO υποβλήθηκε σε δοκιμές και εξακριβώθηκε ότι είναι συμβατός με κάθε επώνυμο Sony "Memory Stick" έως και 32 GB που ήταν διαθέσιμο στην αγορά ως τον Μάιο του 2012. Ωστόσο, δεν είναι εγγυημένη η συμβατότητα του "Memory Stick" σε όλες τις περιπτώσεις.

- Η μη προσωπική χρήση δεδομένων ήχου ή/και εικόνας που έχετε καταγράψει χωρίς προηγούμενη έγκριση των αντίστοιχων κατόχων πνευματικών δικαιωμάτων είναι αντίθετη στη νομοθεσία περί προστασίας των πνευματικών δικαιωμάτων. Κατά συνέπεια, ένα "Memory Stick" δεδομένων με προστασία πνευματικών δικαιωμάτων μπορεί να χρησιμοποιηθεί μόνο εντός των πλαισίων του νόμου.

- Χρησιμοποιήστε "Memory Stick" με το λογότυπο "MagicGate" για να επωφεληθείτε από αυτήν την τεχνολογία.

- Η υποδοχή "Memory Stick" στον υπολογιστή σας VAIO δεν υποστηρίζει την τεχνολογία "MagicGate" για "Memory Stick" με χωρητικότητα έως και 256 MB.

- Αν χρησιμοποιήσετε "Memory Stick" σε μέρος που δέχεται στατικό ηλεκτρισμό ή ηλεκτρικό θόρυβο, μπορεί να χαθούν τα αποθηκευμένα δεδομένα.

- Το μέγιστο μέγεθος ενός αρχείου σε "Memory Stick PRO Duo" ή "Memory Stick PRO-HG Duo" είναι λιγότερο από 4 GB, όπως καθορίζεται στην προδιαγραφή του συστήματος αρχείων.

Σχετικό θέμα
Πληροφορίες για την τεχνολογία "Memory Stick"
Εισαγωγή/Αφαίρεση του "Memory Stick"
Διαμόρφωση "Memory Stick"
Σημειώσεις για τη χρήση "Memory Stick"