Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν ο υπολογιστής μου VAIO δεν ενεργοποιείται (η ενδεικτική λυχνία λειτουργίας δεν ανάβει με πράσινο χρώμα);

- Βεβαιωθείτε ότι όλα τα καλώδια είναι σταθερά συνδεδεμένα στις συσκευές, για παράδειγμα ο υπολογιστής σας VAIO με το μετασχηματιστή εναλλασσόμενου ρεύματος, ο μετασχηματιστής εναλλασσόμενου ρεύματος με το καλώδιο τροφοδοσίας και το καλώδιο τροφοδοσίας με μια πρίζα εναλλασσόμενου ρεύματος. [Πληροφ.]

- Αν συνδέσετε το καλώδιο τροφοδοσίας του υπολογιστή σας VAIO σε ένα πολύπριζο με διακόπτη, βεβαιωθείτε ότι ο διακόπτης είναι σε θέση ενεργοποίησης και ότι το καλώδιο τροφοδοσίας του πολύπριζου είναι καλά συνδεδεμένο με μια πρίζα εναλλασσόμενου ρεύματος.

- Αν δεν απενεργοποιήσετε τον υπολογιστή σας VAIO μέσω της κανονικής διαδικασίας, η λειτουργία του ελεγκτήρα ισχύος μπορεί να ανασταλεί λόγω σφάλματος κάποιου προγράμματος.
  Αποσυνδέστε όλα τα καλώδια και όλες τις περιφερειακές συσκευές, όπως το καλώδιο τροφοδοσίας και τη συσκευή USB και πιέστε και κρατήστε πατημένο το κουμπί απενεργοποίησης της μπαταρίας για τρία έως πέντε δευτερόλεπτα με ένα λεπτό αντικείμενο (π.χ. συνδετήρα χαρτιού).
  Περιμένετε περίπου πέντε λεπτά και ύστερα τοποθετήστε ξανά στη θέση τους όλα τα καλώδια και όλες τις συσκευές και θέστε και πάλι τον υπολογιστή σε λειτουργία.

- Προτού χρησιμοποιήσετε τον υπολογιστή σας VAIO για πρώτη φορά, πρέπει να συνδέσετε τον υπολογιστή με μια παροχή ρεύματος μέσω του μετασχηματιστή εναλλασσόμενου ρεύματος.

- Ελέγξτε αν χρησιμοποιείτε τον παρεχόμενο προσαρμογέα ισχύος AC της Sony.
  Για την ασφάλειά σας, χρησιμοποιείτε μόνο τον γνήσιο προσαρμογέα ισχύος AC της Sony που παρέχεται από τη Sony για τον υπολογιστή σας VAIO.

- Η ισχύς της μπαταρίας ενδέχεται να έχει εξαντληθεί.

- Βεβαιωθείτε ότι ο υπολογιστής σας VAIO δεν βρίσκεται σε κατάσταση Αδρανοποίησης πατώντας το κουμπί (Ισχύς (Power)) στον υπολογιστή.
  Πρέπει να σημειωθεί ότι εάν πατήσετε και κρατήσετε πατημένο το κουμπί (Ισχύς (Power)) για τουλάχιστον τέσσερα δευτερόλεπτα, ο υπολογιστής θα απενεργοποιηθεί.

- Αν μεταφέρετε τον υπολογιστή σας VAIO απευθείας από μια ψυχρή σε μια θερμή τοποθεσία ή αν τον χρησιμοποιείτε σε μια τοποθεσία με υψηλά επίπεδα υγρασίας, ενδέχεται να συγκεντρωθεί υγρασία στο εσωτερικό του υπολογιστή.
  Σε αυτήν την περίπτωση, περιμένετε τουλάχιστον για μία ώρα για να τον ενεργοποιήσετε.
  Μην χρησιμοποιείτε τον υπολογιστή σε τοποθεσίες με υψηλά επίπεδα υγρασίας (σχετική υγρασία υψηλότερη του 80%), καθώς ενδέχεται να προκληθεί δυσλειτουργία.