Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση της μπαταρίας

Προτού χρησιμοποιήσετε την μπαταρία, διαβάστε τις παρακάτω προφυλάξεις για τη σωστή χρήση της.

## Πληροφορίες για την μπαταρία

- Δεν μπορείτε να αφαιρέσετε την μπαταρία που είναι ενσωματωμένη στον υπολογιστή σας VAIO.

- Για λόγους ασφαλείας, η φόρτιση της μπαταρίας ενδέχεται να ανασταλεί σε υψηλότερες ή χαμηλότερες θερμοκρασίες.

- Ο υπολογιστή σας VAIO λειτουργεί με ισχύ εναλλασσόμενου ρεύματος (AC), όση ώρα είναι συνδεδεμένος σε ρευματοδότη AC με τον προσαρμογέα ισχύος AC.

- Η μπαταρία δεν είναι πλήρως φορτισμένη κατά τη στιγμή της παράδοσης.

- Κατά τη χρήση ή τη φόρτιση της μπαταρίας, το εσωτερικό της θερμαίνεται. Αυτό είναι φυσιολογικό φαινόμενο και δεν αποτελεί λόγο ανησυχίας.

## Πληροφορίες για την αποφόρτιση της μπαταρίας

Μετά τη φόρτιση, η μπαταρία αποφορτίζεται σταδιακά με την πάροδο του χρόνου, ακόμα και όταν δεν χρησιμοποιείται. Αν παραμείνει αχρησιμοποίητη για παρατεταμένο χρονικό διάστημα, η ισχύς της μπαταρίας ενδέχεται να εξαντληθεί. Συνιστάται να επαναφορτίζετε την μπαταρία πριν από τη χρήση.

## Πληροφορίες για τη διάρκεια ισχύος της μπαταρίας

Η διάρκεια ισχύος της μπαταρίας διαφέρει, ανάλογα με τη χρήση και με τις ρυθμίσεις.

## Πληροφορίες για την υποβάθμιση και την αντικατάσταση της μπαταρίας

- Η μπαταρία είναι αναλώσιμη. Η χωρητικότητα μειώνεται σταδιακά όσο επαναλαμβάνονται οι κύκλοι επαναφόρτισης και αποφόρτισης. Κατά συνέπεια, η διάρκεια ισχύος της μπαταρίας μικραίνει ακόμα και όταν είναι πλήρως φορτισμένη και κάποια στιγμή η μπαταρία φτάνει στο τέλος της ζωής της.

- Αν εξαντλείται γρήγορα η ισχύς της μπαταρίας μετά την πλήρη φόρτισή της ή αν έχει εξαντληθεί η διάρκεια ζωής της μπαταρίας, αντικαταστήστε την με μια καινούρια.
  Επικοινωνήστε με εξουσιοδοτημένο κέντρο σέρβις/υποστήριξης της Sony και αντικαταστήστε την μπαταρία με μια καινούρια που πληροί τις προδιαγραφές της Sony.

## Όταν η ισχύς της μπαταρίας εξαντλείται

Αν η μπαταρία εξαντληθεί ενώ απουσιάζετε, η παροχή ισχύος θα διακοπεί και τα δεδομένα τα οποία επεξεργαζόσασταν θα χαθούν.
Κατά τη λειτουργία του υπολογιστή σας VAIO με ισχύ από την μπαταρία, αποθηκεύετε συχνά τα δεδομένα σας.
Σχετικό θέμα
Σημειώσεις για τη χρήση της παροχής ρεύματος