Εγχειρίδιο χρήσης VAIO

Εργασία

# Απομάκρυνση δεδομένων επαναφοράς για την απελευθέρωση χώρου στο δίσκο

Η ενσωματωμένη συσκευή αποθήκευσης περιλαμβάνει την περιοχή επαναφοράς, όπου αποθηκεύονται τα δεδομένα για την ανάκτηση. Αν ο υπολογιστής σας VAIO περιλαμβάνει μονάδα σταθερής κατάστασης (SSD), ίσως θελήσετε να ελαχιστοποιήσετε το μέγεθος της περιοχής επαναφοράς, αφαιρώντας αυτά τα δεδομένα για να ελευθερώσετε χώρο στη μονάδα C: (ή την τελευταία μονάδα στη λίστα των μονάδων σας, για παράδειγμα τη μονάδα D:).
Χρειάζεστε μέσα επαναφοράς για να απομακρύνετε τα δεδομένα από την περιοχή επαναφοράς συστήματος ή για να επαναφέρετε τον υπολογιστή μετά την απομάκρυνση των δεδομένων.
Έχετε υπόψη ότι, μετά την απομάκρυνση των δεδομένων επαναφοράς, δεν είναι πλέον δυνατή η χρήση της λειτουργίας ανανέωσης.
Στο μοντέλο χωρίς ενσωματωμένη μονάδα οπτικού δίσκου, συνδέστε στον υπολογιστή μια εξωτερική μονάδα οπτικού δίσκου (δεν παρέχεται). [Πληροφ.]
Αν παρέχεται προσαρμογέας ισχύος AC ή καλώδιο τροφοδοσίας, συνδέστε το σε πηγή ισχύος.

1. Δημιουργήστε μέσα επαναφοράς αν δεν το έχετε κάνει ακόμη. [Πληροφ.]

1. Τοποθετήστε τα μέσα επαναφοράς στη μονάδα οπτικού δίσκου ή συνδέστε μονάδα USB flash (δεν παρέχεται) στη θύρα USB του υπολογιστή σας VAIO στη διάρκεια κανονικής λειτουργίας του υπολογιστή.

1. Απενεργοποιήστε τον υπολογιστή σας VAIO.

1. Πατήστε το κουμπί ASSIST για να παρουσιαστεί η οθόνη VAIO Care λειτουργία Επαναφορά συστήματος (VAIO Care Rescue Mode) και επιλέξτε Έναρξη από μέσα (συσκευή USB / μονάδα οπτικού δίσκου) (Start from media (USB device/optical disc)).

Ακολουθήστε τις οδηγίες που εμφανίζονται στην οθόνη μέχρι να εμφανιστεί η οθόνη Επιλέξτε ένα από τα παρακάτω (Choose an option).

1. Επιλέξτε Αντιμετώπιση προβλημάτων (Troubleshoot) και Ανάκτηση και συντήρηση (Recovery and maintenance).
   Ακολουθήστε τις οδηγίες που παρουσιάζονται στην οθόνη ωσότου εμφανιστεί η οθόνη VAIO Care (λειτουργία Επαναφορά συστήματος): Αποκατάσταση ή συντήρηση του συστήματος (VAIO Care (Rescue Mode) : Recover or maintain your system).

1. Επιλέξτε Εργαλεία (Tools) και Αφαίρεση διαμερίσματος αποκατάστασης (Remove recovery partition).

1. Ακολουθήστε τις οδηγίες που εμφανίζονται στην οθόνη.

Σχετικό θέμα
Δημιουργία άλλων μονάδων (Τροποποίηση διαμερισμάτων)
Δημιουργία διαμερισμάτων