Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση των ακουστικών με δυνατότητα ακύρωσης θορύβου
<Μοντέλα που διαθέτουν ακουστικά με δυνατότητα ακύρωσης θορύβου>

Προτού χρησιμοποιήσετε τα ακουστικά με τη δυνατότητα ακύρωσης θορύβου, διαβάστε τις παρακάτω προφυλάξεις για τη σωστή χρήση της.

- Η λειτουργία ακύρωσης θορύβου δεν ισχύει για έξοδο ήχου μέσω ηχείων, τυπικών ακουστικών και συσκευών μέσω επικοινωνίας BLUETOOTH.

- Η λειτουργία ακύρωσης θορύβου είναι λιγότερο αποτελεσματική αν δεν φοράτε σωστά τα ακουστικά με δυνατότητα ακύρωσης θορύβου. Φροντίστε να εφαρμόζουν άνετα στα αφτιά σας τα ακουστικά μετατοπίζοντάς τα ενδώτια εξαρτήματά τους ή ρυθμίζοντας τη θέση τους.

- Η λειτουργία ακύρωσης θορύβου έχει ως κύριο στόχο τη μείωση του θορύβου χαμηλών συχνοτήτων στον περιβάλλοντα χώρο αλλά όχι του θορύβου υψηλών συχνοτήτων.
  Ούτε μπορεί να σας δώσει ηχητικό περιβάλλον 100% απαλλαγμένο από θορύβους.

- Μην καλύπτετε με τα χέρια σας κ.λπ. τα ενσωματωμένα μικρόφωνα (1) στα ακουστικά με δυνατότητα ακύρωσης θορύβου γιατί θα γίνει λιγότερο αποτελεσματική η λειτουργία κατευθυντικότητας των μικροφώνων.

- Όταν είναι ενεργοποιημένη η λειτουργία ακύρωσης θορύβου, μπορεί να ακούτε ένα ελαφρύ σφύριγμα. Είναι ο φυσιολογικός θόρυβος της λειτουργίας ακύρωσης θορύβου και δεν υποδεικνύει δυσλειτουργία.

- Μπορεί να νιώσετε ότι η λειτουργία ακύρωσης θορύβου είναι λιγότερο αποτελεσματική ή ότι ο θόρυβος του περιβάλλοντος είναι ακόμη πιο δυνατός, ανάλογα με τον τύπο του θορύβου ή το πόση ησυχία έχει το περιβάλλον σας.
  Στην περίπτωση αυτή, απενεργοποιήστε τη λειτουργία ακύρωσης θορύβου.

- Με τη χρήση κινητού τηλεφώνου μπορεί να προκληθεί ραδιοπαρεμβολή στα ακουστικά με δυνατότητα ακύρωσης θορύβου. Όταν χρησιμοποιείτε τα ακουστικά, κρατήστε μακριά τα κινητά τηλέφωνα.

- Προτού συνδέσετε ή αποσυνδέσετε τα ακουστικά με δυνατότητα ακύρωσης θορύβου, φροντίστε να τα βγάλετε από τ' αφτιά σας.
  Η σύνδεση ή η αποσύνδεση των ακουστικών δημιουργεί θόρυβο. Αυτό είναι φυσιολογικό φαινόμενο και δεν αποτελεί ένδειξη δυσλειτουργίας.

- Αν διαμορφώσετε τις ρυθμίσεις των ακουστικών με δυνατότητα ακύρωσης θορύβου έτσι ώστε η επιλογή των ήχων να γίνεται μέσω των ενσωματωμένων μικροφώνων και η έξοδός τους μέσω των ακουστικών, ο ήχος θα είναι ενισχυμένος. Προσέξτε την ένταση του ήχου όταν αλλάζετε τις ρυθμίσεις.

- Σε ορισμένες περιπτώσεις, όπως όταν είναι δυνατός ο ήχος του περιβάλλοντος, η λειτουργία κατευθυντικότητας των μικροφώνων μπορεί να είναι λιγότερο αποτελεσματική ή μπορεί να υπάρχουν διακυμάνσεις στη στάθμη του θορύβου ανά μικρά διαστήματα.

- Αν τα ενώτια εξαρτήματα δεν εφαρμόζουν καλά στ' αφτιά σας, μπορεί να μην ακούτε τα μπάσα. Για να απολαύσετε ήχο καλύτερης ποιότητας, τα ενώτια εξαρτήματα πρέπει να εφαρμόζουν άνετα μέσα στ' αφτιά σας αφού ρυθμίσετε τη θέση τους ή τα σπρώξετε βαθιά μέσα στ' αφτιά σας.
  Όταν παραλαμβάνετε τα ακουστικά, διαθέτουν δύο ενώτια εξαρτήματα μεσαίου μεγέθους. Αν νιώθετε ότι τα ενώτια εξαρτήματα δεν εφαρμόζουν καλά στ' αφτιά σας, αντικαταστήστε τα με πρόσθετο ζεύγος μικρού ή μεγάλου μεγέθους.

Σχετικό θέμα
Σύνδεση των ακουστικών με δυνατότητα ακύρωσης θορύβου<Μοντέλα που διαθέτουν ακουστικά με δυνατότητα ακύρωσης θορύβου>