Εγχειρίδιο χρήσης VAIO

Αναφορά

# Σημειώσεις για τους ενσωματωμένους αισθητήρες

Προτού χρησιμοποιήσετε τους ενσωματωμένους αισθητήρες, διαβάστε τις παρακάτω προφυλάξεις για τη σωστή χρήση τους.

## Σημειώσεις σχετικά με τη χρήση του ενσωματωμένου αισθητήρα επιτάχυνσης

- Αν αλλάξετε τον προσανατολισμό της οθόνης του υπολογιστή χωρίς να κλείσετε τις εφαρμογές που βρίσκονται σε εκτέλεση, όπως π.χ. μια εφαρμογή αναπαραγωγής βίντεο, όλα τα δεδομένα που δεν έχουν αποθηκευτεί ενδέχεται να χαθούν.

- Δεν είναι δυνατή η αλλαγή του προσανατολισμού της οθόνης του υπολογιστή ενώ ο υπολογιστής σας VAIO είναι συνδεδεμένος σε εξωτερική οθόνη. Αν συνδέσετε τον υπολογιστή σε εξωτερική οθόνη ενώ έχει κατακόρυφο προσανατολισμό, η οθόνη του υπολογιστή θα αλλάξει αυτόματα σε οριζόντιο προσανατολισμό.

- Η οθόνη του υπολογιστή ενδέχεται να παραμορφωθεί αν αλλάξετε τον προσανατολισμό της οθόνης του υπολογιστή ενώ είναι ενεργοποιημένη η προφύλαξη οθόνης.

- Ορισμένες εφαρμογές δεν υποστηρίζουν κατακόρυφο προσανατολισμό και ενδέχεται να μη λειτουργήσουν σωστά. Σε αυτήν την περίπτωση, φροντίστε έτσι ώστε ο υπολογιστής VAIO να έχει οριζόντιο προσανατολισμό.

## Σημειώσεις σχετικά με τη χρήση της ενσωματωμένης πυξίδας

- Η ενσωματωμένη πυξίδα λειτουργεί εντοπίζοντας τη μαγνητική κατεύθυνση. Μη στηρίζεστε αποκλειστικά στις πληροφορίες τοποθεσίας που παρέχει η ενσωματωμένη πυξίδα.
  Η ακρίβειά της μπορεί εύκολα να επηρεαστεί από μαγνητικές παρεμβολές και ενδέχεται να μη λειτουργήσει σωστά, ιδίως στις ακόλουθες τοποθεσίες:

- Εντός ανελκυστήρα ή δωματίου που έχει δομηθεί με σιδηρούχα υλικά όπως σιδερένια πλαίσια ή ενισχυμένο σκυρόδεμα

- Κοντά σε μία δομή από ενισχυμένο σκυρόδεμα, όπως γέφυρα πεζών αίθουσα αεροδρομίου ή σιδηροδρομικού σταθμού

- Πλησίον ή εντός τρένου ή αυτοκινήτου

- Πλησίον επίγειου μετασχηματιστή ή ηλεκτρικών γραμμών υψηλής τάσης

- Πλησίον μεταλλικού προϊόντος, όπως γραφείο με μεταλλικό πλαίσιο ή μεταλλικού επίπλου

- Πλησίον υλικού που διακρίνεται από υψηλό επίπεδο μαγνητικών παρεμβολών, όπως μαγνήτη, μαγνητικό στήριγμα ή ηχείο

- Η προσαρμογή της γωνίας στην οθόνη LCD μπορεί να μειώσει την ακρίβεια της ενσωματωμένης πυξίδας. Ωστόσο, κάτι τέτοιο είναι φυσικό και δεν συνιστά δυσλειτουργία. Σε αυτήν την περίπτωση, πρέπει να βαθμονομήσετε την ψηφιακή πυξίδα. Μετακινηθείτε μακριά από υλικά που προκαλούν μαγνητική παρεμβολή, όπως μεταλλικά προϊόντα ή μαγνήτες, και εκτελέστε τις ακόλουθες διαδικασίες ενώ εκτελείτε μια εφαρμογή που χρησιμοποιεί την ψηφιακή πυξίδα.

- Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και στη συνέχεια περιστρέψτε τον μία φορά 360 μοίρες δεξιόστροφα με την οθόνη LCD ανασηκωμένη.

- Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και στη συνέχεια περιστρέψτε τον μία φορά 360 μοίρες κατά μήκος.

- Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και στη συνέχεια περιστρέψτε τον μία φορά 360 μοίρες σταυροειδώς.

- Αν το πρόβλημα εξακολουθεί, χρησιμοποιήστε τον υπολογιστή σας VAIO σε τοποθεσία με λιγότερες μαγνητικές παρεμβολές.