Εγχειρίδιο χρήσης VAIO

Εργασία

# Πώς να χρησιμοποιήσετε την πένα
<Μοντέλα που διαθέτουν Ψηφιακή γραφίδα>

Η παρεχόμενη πένα (Ψηφιακή γραφίδα) βοηθά στην εύχρηστη λειτουργία του υπολογιστή σας VAIO, αφού μπορείτε να αγγίξετε απαλά την οθόνη ή να ανιχνεύσετε κάτι στην οθόνη.

## Για να μετακινήσετε τον δείκτη πάνω στην οθόνη

Κρατήστε τον δείκτη πάνω από την οθόνη χωρίς να την αγγίζετε και ύστερα μετακινήστε την πένα στην επιθυμητή κατεύθυνση.

## Για κλικ (πάτημα)

Πατήστε το επιθυμητό σημείο πάνω στην οθόνη με την πένα.
Η κίνηση αυτή χρησιμοποιείται για να επιλέξετε μια δυνατότητα, όπως OK ή Άκυρο (Cancel), για να επιλέξετε ένα στοιχείο κάποιου μενού ή για άλλες λειτουργίες.

## Για διπλό κλικ (διπλό πάτημα)

Πατήστε το επιθυμητό σημείο πάνω στην οθόνη με την πένα δύο φορές τη μία αμέσως μετά την άλλη.
Μπορείτε να ανοίξετε μία εφαρμογή, όπως ένα πρόγραμμα επεξεργασίας κειμένου ή φύλλων υπολογισμού, ή να ανοίξετε ένα αρχείο πατώντας δύο φορές το αντίστοιχο εικονίδιο.

## Για δεξί κλικ (πάτημα και κράτημα)

Πατήστε και κρατήστε πατημένο το κάτω κουμπί της πένας και ύστερα πατήστε στο επιθυμητό σημείο μία φορά. Εμφανίζονται αναπτυσσόμενα μενού, ανάλογα με το σημείο όπου πατήσατε την οθόνη.
Μπορείτε επίσης να έχετε το ίδιο αποτέλεσμα κρατώντας την πένα στο επιθυμητό σημείο για λίγα δευτερόλεπτα.

## Για μεταφορά

Τοποθετήστε απαλά την πένα πάνω στο στοιχείο που θέλετε να μετακινήσετε και ύστερα ανιχνεύστε το στην οθόνη για να το μετακινήσετε.

## Για να σβήσετε κείμενο

Ανάλογα με την εφαρμογή, μπορείτε να σβήσετε κείμενο.
Πατήστε και κρατήστε πατημένο το πάνω κουμπί της πένας, τοποθετήστε απαλά την πένα πάνω στο πρώτο στοιχείο του κειμένου που θέλετε να σβήσετε και ύστερα περάστε την πένα πάνω από το κείμενο για να εντοπίσετε το τελευταίο στοιχείο του κειμένου που θέλετε να σβήσετε.
Σημείωση

- Χρησιμοποιήστε την παρεχόμενη πένα ή μια προαιρετικά καθορισμένη πένα.

- Η συγκεκριμένη πένα δεν διαθέτει διακόπτη παροχής ισχύος. Για να λειτουργήσει η πένα, τοποθετήστε την απαραίτητη μπαταρία.

- Μπορείτε να χρησιμοποιήσετε την πένα με το χέρι σας ακουμπισμένο πάνω στην οθόνη. Αν μετακινήσετε την πένα προς την οθόνη αφής, δεν θα μπορείτε να ελέγξετε την οθόνη αφής με τα δάχτυλα.

- Ανάλογα με την οθόνη, δεν μπορείτε να χρησιμοποιήσετε την πένα για κύλιση της οθόνης.

- Αν η πένα δεν λειτουργεί σωστά, αντικαταστήστε την μπαταρία. [Πληροφ.]

- Αντικαταστήστε τη μύτη της πένας αν δεν γράφει στρωτά ή αν επιθυμείτε να δοκιμάσετε μύτη άλλου σχήματος. [Πληροφ.]

- Η μύτη της πένας πρέπει να είναι πάντα κλεισμένη και να μη φυλάσσεται σε σημείο όπου έχουν πρόσβαση τα παιδιά για να μην την καταπιούν.

Υπόδειξη

- Ορισμένες εφαρμογές ανιχνεύουν την πίεση της πένας και αλλάζουν το πάχος της γραμμής ανάλογα.

- Για εκκίνηση μιας εφαρμογής, σπρώξτε το κουμπί της πένας κοντά στην οθόνη. （Active Clip [Πληροφ.]）

Σχετικό θέμα
Πώς να χρησιμοποιήσετε την οθόνη αφής<Μοντέλα που διαθέτουν οθόνη αφής>
Αποκοπή εικόνας που παρουσιάζεται στην οθόνη του υπολογιστή (Active Clip)